CELEX: 32020R0169
Language: el
Date: 2020-02-06 00:00:00
Title: Κανονισμός (ΕΕ) 2020/169 του Συμβουλίου της 6ης Φεβρουαρίου 2020 για την τροποποίηση του κανονισμού (ΕΚ) αριθ. 147/2003 σχετικά με ορισμένα περιοριστικά μέτρα για τη Σομαλία

7.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 36/1
               
            
         ΚΑΝΟΝΙΣΜΟΣ (ΕΕ) 2020/169 ΤΟΥ ΣΥΜΒΟΥΛΙΟΥ
         της 6ης Φεβρουαρίου 2020
         για την τροποποίηση του κανονισμού (ΕΚ) αριθ. 147/2003 σχετικά με ορισμένα περιοριστικά μέτρα για τη Σομαλία
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
         Έχοντας υπόψη την απόφαση 2010/231/ΚΕΠΠΑ του Συμβουλίου, της 26ης Απριλίου 2010, για περιοριστικά μέτρα κατά της Σομαλίας και για την κατάργηση της κοινής θέσης 2009/138/ΚΕΠΠΑ (1),
         Έχοντας υπόψη την κοινή πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 147/2003 του Συμβουλίου (2) σχετικά με ορισμένα περιοριστικά μέτρα για τη Σομαλία επιβάλλει γενική απαγόρευση της παροχής τεχνικών συμβουλών, βοήθειας, κατάρτισης, χρηματοδότησης ή χρηματοδοτικής βοήθειας που αφορά στρατιωτικές δραστηριότητες σε οποιοδήποτε πρόσωπο, οντότητα ή φορέα της Σομαλίας, καθώς και απαγόρευση εισαγωγής, αγοράς και μεταφοράς ξυλάνθρακα από τη Σομαλία.
                  
               
                     (2)
                  
                  
                     Στις 15 Νοεμβρίου 2019 το Συμβούλιο Ασφαλείας του ΟΗΕ (ΣΑΗΕ) εξέδωσε την απόφαση 2498 (2019). Με την απόφαση αυτή επιβεβαιώνεται το γενικό και πλήρες εμπάργκο όπλων έναντι της Σομαλίας και τροποποιούνται οι εξαιρέσεις, οι προεγκρίσεις και οι κοινοποιήσεις που αφορούν την παράδοση όπλων και συναφούς υλικού στη Σομαλία. Επιπλέον, η απόφαση επιβεβαιώνει την απαγόρευση της εισαγωγής ξυλάνθρακα από τη Σομαλία και θεσπίζει περιορισμούς για τα εξαρτήματα αυτοσχέδιων εκρηκτικών μηχανισμών.
                  
               
                     (3)
                  
                  
                     Στις 6 Φεβρουαρίου 2020 το Συμβούλιο εξέδωσε την απόφαση (ΚΕΠΠΑ) 2020/170 (3) για την τροποποίηση της απόφασης 2010/231/ΚΕΠΠΑ σύμφωνα με την απόφαση 2498 (2019) του ΣΑΗΕ.
                  
               
                     (4)
                  
                  
                     Δεδομένου ότι ορισμένες από τις τροποποιήσεις αυτές εμπίπτουν στο πεδίο εφαρμογής της Συνθήκης για τη λειτουργία της Ευρωπαϊκής Ένωσης, απαιτείται κανονιστική δράση στο επίπεδο της Ένωσης για την εφαρμογή τους, ώστε να διασφαλιστεί ιδίως η ομοιόμορφη εφαρμογή τους από τους οικονομικούς φορείς σε όλα τα κράτη μέλη.
                  
               
                     (5)
                  
                  
                     Κατά συνέπεια, ο κανονισμός (ΕΚ) αριθ. 147/2003 πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κανονισμός (ΕΚ) αριθ. 147/2003 του Συμβουλίου τροποποιείται ως εξής:
            
                        1)
                     
                     
                        Το άρθρο 2α τροποποιείται ως εξής:
                        
                                    α)
                                 
                                 
                                    το στοιχείο ε) αντικαθίσταται από το ακόλουθο κείμενο:
                                    
                                                «ε)
                                             
                                             
                                                την παροχή χρηματοδότησης, χρηματοδοτικής βοήθειας, τεχνικών συμβουλών, βοήθειας ή κατάρτισης για στρατιωτικές δραστηριότητες, εφόσον πληρούνται οι εξής όροι:
                                                
                                                            i)
                                                         
                                                         
                                                            η οικεία αρμόδια αρχή έχει διαπιστώσει ότι η εν λόγω παροχή χρηματοδότησης, χρηματοδοτικής βοήθειας, τεχνικών συμβουλών, βοήθειας ή κατάρτισης προορίζεται αποκλειστικά για την ανάπτυξη των εθνικών δυνάμεων ασφαλείας της Σομαλίας και για την παροχή ασφάλειας στον σομαλικό λαό, και
                                                         
                                                      
                                                            ii)
                                                         
                                                         
                                                            η ομοσπονδιακή κυβέρνηση της Σομαλίας ή, επικουρικώς, το κράτος μέλος που παρέχει τη χρηματοδότηση, χρηματοδοτική βοήθεια, τεχνικές συμβουλές, βοήθεια ή κατάρτιση κοινοποίησε στην επιτροπή που συστάθηκε δυνάμει της παραγράφου 11 της απόφασης 751 (1992) του ΣΑΗΕ, τουλάχιστον πέντε εργάσιμες ημέρες νωρίτερα, την παροχή της χρηματοδότησης, χρηματοδοτικής βοήθειας, τεχνικών συμβουλών, βοήθειας ή κατάρτισης, σύμφωνα με την παράγραφο 11 της απόφασης 2498 (2019) του ΣΑΗΕ·»·
                                                         
                                                      
                                          
                              
                                    β)
                                 
                                 
                                    παρεμβάλλεται το εξής:
                                    
                                                «εα)
                                             
                                             
                                                την παροχή χρηματοδότησης, χρηματοδοτικής βοήθειας, τεχνικών συμβουλών, βοήθειας ή κατάρτισης για στρατιωτικές δραστηριότητες, εφόσον πληρούνται οι εξής όροι:
                                                
                                                            i)
                                                         
                                                         
                                                            η οικεία αρμόδια αρχή έχει διαπιστώσει ότι η εν λόγω παροχή χρηματοδότησης, χρηματοδοτικής βοήθειας, τεχνικών συμβουλών, βοήθειας ή κατάρτισης προορίζεται αποκλειστικά για την ανάπτυξη θεσμών του τομέα της ασφάλειας στη Σομαλία πλην εκείνων της ομοσπονδιακής κυβέρνησης της Σομαλίας· και
                                                         
                                                      
                                                            ii)
                                                         
                                                         
                                                            η επιτροπή που συστάθηκε δυνάμει της παραγράφου 11 της απόφασης 751 (1992) του Συμβουλίου Ασφαλείας των Ηνωμένων Εθνών έχει λάβει κοινοποίηση από το κράτος μέλος που παρέχει τη χρηματοδότηση, τη χρηματοδοτική βοήθεια, τις τεχνικές συμβουλές, βοήθεια ή κατάρτιση σχετικά με οιαδήποτε παροχή τέτοιας χρηματοδότησης, χρηματοδοτικής βοήθειας, τεχνικών συμβουλών, βοήθειας ή κατάρτισης, η δε Ομοσπονδιακή κυβέρνηση της Σομαλίας έχει ενημερωθεί εκ παραλλήλου τουλάχιστον πέντε εργάσιμες ημέρες νωρίτερα, σύμφωνα με τις παραγράφους 12 και 15 της απόφασης 2498 (2019) του ΣΑΗΕ· και
                                                         
                                                      
                                                            iii)
                                                         
                                                         
                                                            η επιτροπή δεν έλαβε αρνητική απόφαση εντός πέντε εργάσιμων ημερών από την παραλαβή της κοινοποίησης·».
                                                         
                                                      
                                          
                              
                  
                        2)
                     
                     
                        Στο άρθρο 3 η παράγραφος 1 αντικαθίσταται από το ακόλουθο κείμενο:
                        
                           «1.   Το άρθρο 1 δεν εφαρμόζεται όσον αφορά:
                           
                                       α)
                                    
                                    
                                       τη χρηματοδότηση και την παροχή χρηματοδοτικής βοήθειας για την πώληση, προμήθεια, μεταφορά ή εξαγωγή μη φονικού στρατιωτικού εξοπλισμού που προορίζεται αποκλειστικά για ανθρωπιστική ή προστατευτική χρήση ή για υλικό που προορίζεται για προγράμματα της Ένωσης ή των κρατών μελών που αφορούν την οικοδόμηση θεσμών, συμπεριλαμβανομένου του τομέα της ασφάλειας, τα οποία εφαρμόζονται στο πλαίσιο της διαδικασίας ειρήνευσης και συμφιλίωσης· ή
                                    
                                 
                                       β)
                                    
                                    
                                       την παροχή τεχνικών συμβουλών, βοήθειας ή κατάρτισης που σχετίζεται με τον εν λόγω μη φονικό εξοπλισμό·
                                    
                                 εάν οι δραστηριότητες αυτές έχουν κοινοποιηθεί, εκ των προτέρων και προς ενημέρωσή της μόνον, στην επιτροπή που συστάθηκε δυνάμει της παραγράφου 11 της απόφασης 751 (1992) του ΣΑΗΕ από το προμηθεύον κράτος μέλος ή την προμηθεύουσα διεθνή περιφερειακή ή υποπεριφερειακή οργάνωση.».
                        
                     
                  
                        3)
                     
                     
                        Στο άρθρο 3α η παράγραφος 2 αντικαθίσταται από το ακόλουθο κείμενο:
                        
                           «2.   Οι κανόνες που διέπουν την υποχρέωση παροχής πληροφοριών προ της άφιξης και προ της αναχώρησης, ιδίως όσον αφορά το πρόσωπο που παρέχει τις εν λόγω πληροφορίες, τις προθεσμίες που πρέπει να τηρούνται και τα δεδομένα που απαιτούνται, καθορίζονται στις σχετικές διατάξεις που αφορούν τις συνοπτικές διασαφήσεις εισόδου και εξόδου καθώς και τις τελωνειακές διασαφήσεις που προβλέπονται στην τελωνειακή νομοθεσία (*1).
                        
                        
                           (*1)  Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1)· κατ’ εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ L 343 της 29.12.2015, σ. 1)· εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα, (ΕΕ L 343 της 29.12.2015, σ. 558).»."
                        
                     
                  
                        (4)
                     
                     
                        Παρεμβάλλεται το ακόλουθο άρθρο:
                        
                           «Άρθρο 3γ
                           
                           
                              1.   Απαγορεύεται η πώληση, εξαγωγή, προμήθεια ή μεταφορά, άμεσα ή έμμεσα, εξαρτημάτων αυτοσχέδιων εκρηκτικών μηχανισμών, όπως απαριθμούνται στο παράρτημα III, από το έδαφος των κρατών μελών ή από υπηκόους των κρατών μελών εκτός του εδάφους τους, ή με σκάφη ή αεροσκάφη που φέρουν τη σημαία τους, εκτός εάν η αρμόδια αρχή του οικείου κράτους μέλους, όπως αναφέρεται στους δικτυακούς τόπους που απαριθμούνται στο παράρτημα I, έχει χορηγήσει εκ των προτέρων έγκριση.
                           
                           
                              2.   Οι αρμόδιες αρχές των κρατών μελών δεν χορηγούν την έγκριση που προβλέπεται στην παράγραφο 1 εάν υπάρχουν επαρκείς αποδείξεις ότι το ή τα είδη θα χρησιμοποιηθούν ή υπάρχει μεγάλος κίνδυνος να χρησιμοποιηθούν για την κατασκευή αυτοσχέδιων εκρηκτικών μηχανισμών στη Σομαλία.
                           
                        
                     
                  
                        5)
                     
                     
                        Το παράρτημα III αντικαθίσταται από το παράρτημα του παρόντος κανονισμού.
                     
                  
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 6 Φεβρουαρίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  ΕΕ L 105 της 27.4.2010, σ. 17.
         
            (2)  Κανονισμός (ΕΚ) αριθ. 147/2003 του Συμβουλίου της 27ης Ιανουαρίου 2003 σχετικά με ορισμένα περιοριστικά μέτρα για τη Σομαλία (ΕΕ L 24 της 29.1.2003, σ. 2).
         
            (3)  Απόφαση (ΚΕΠΠΑ) 2020/170 του Συμβουλίου, της 6ης Φεβρουαρίου 2020, σχετικά με την τροποποίηση της απόφασης 2010/231/ΚΕΠΠΑ για περιοριστικά μέτρα κατά της Σομαλίας (βλέπε σελίδα 5 της παρούσας Επίσημης Εφημερίδας).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ III
                     ΚΑΤΑΛΟΓΟΣ ΤΩΝ ΕΙΔΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3Γ
                     
                        1.   
                        
                           Εξοπλισμός και συσκευές που δεν προσδιορίζονται στο σημείο 2 του παραρτήματος IV της απόφασης 2010/231/ΚΕΠΠΑ του Συμβουλίου (1), οι οποίοι έχουν σχεδιαστεί ειδικά για την πυροδότηση εκρηκτικών με ηλεκτρικά ή μη μέσα (π.χ. πυροδοτικοί μηχανισμοί, πυροκροτητές, αναφλεκτήρες και πυραγωγό σχοινί).
                        
                     
                     
                        2.   
                        
                           “Τεχνολογία” που απαιτείται για την “παραγωγή” ή τη “χρήση” των ειδών που απαριθμούνται στην παράγραφο 1. (Οι ορισμοί των όρων “τεχνολογία”, “παραγωγή” και “χρήση” βρίσκονται στον κοινό στρατιωτικό κατάλογο της Ευρωπαϊκής Ένωσης (2).)
                        
                     
                     
                        3.   
                        Εκρηκτικές ύλες, ως ακολούθως, και μείγματα που περιέχουν μία ή περισσότερες από αυτές:
                        
                                    Ονομασία της ουσίας
                                 
                                 
                                    Αριθμός ευρετηρίου της Chemical Abstracts Service (CAS RN)
                                 
                                 
                                    Κωδικός συνδυασμένης ονοματολογίας (ΣΟ)  (3)
                                    
                                 
                              
                                    μείγμα νιτρικού αμμωνίου με πετρέλαιο (ANFO)
                                 
                                 
                                    6484-52-2 (νιτρικό αμμώνιο)
                                 
                                 
                                    3102 30 
                                    3102 40 
                                 
                              
                                    νιτροκυτταρίνη (με περιεκτικότητα σε άζωτο που υπερβαίνει το 12,5 % κατά βάρος)
                                 
                                 
                                    9004-70-0
                                 
                                 
                                     
                                 
                              
                                    νιτρογλυκόλη
                                 
                                 
                                    55-63-0
                                 
                                 
                                    ex 2920 90 70 
                                 
                              
                                    τετρανιτρική πενταερυθριτόλη (PETN)
                                 
                                 
                                    78-11-5
                                 
                                 
                                    ex 2920 90 70 
                                 
                              
                                    πικρυλοχλωρίδιο
                                 
                                 
                                    88-88-0
                                 
                                 
                                    ex 2904 99 00 
                                 
                              
                                    2,4,6-τρινιτροτολουόλιο (TNT)
                                 
                                 
                                    118-96-7
                                 
                                 
                                    2904 20 00 
                                 
                              
                     
                        4.   
                        Πρόδρομες ουσίες εκρηκτικών υλών:
                        
                                    Ονομασία της ουσίας
                                 
                                 
                                    Αριθμός ευρετηρίου της Chemical Abstracts Service (CAS RN)
                                 
                                 
                                    Κωδικός συνδυασμένης ονοματολογίας (ΣΟ)
                                 
                              
                                    νιτρικό αμμώνιο
                                 
                                 
                                    6484-52-2
                                 
                                 
                                    3102 30 
                                 
                              
                                    νιτρικό κάλιο
                                 
                                 
                                    7757-79-1
                                 
                                 
                                    2834 21 00 
                                 
                              
                                    χλωρικό νάτριο
                                 
                                 
                                    7775-09-9
                                 
                                 
                                    2829 11 00 
                                 
                              
                                    νιτρικό οξύ
                                 
                                 
                                    7697-37-2
                                 
                                 
                                    ex 2808
                                 
                              
                                    θειικό οξύ
                                 
                                 
                                    7664-93-9
                                 
                                 
                                    ex 2807
                                 
                              
                  
               »
            
               (1)  Απόφαση 2010/231/ΚΕΠΠΑ του Συμβουλίου; της 26ης Απριλίου 2010; για περιοριστικά μέτρα κατά της Σομαλίας και για την κατάργηση της κοινής θέσης 2009/138/ΚΕΠΠΑ (ΕΕ L 105 της 27.4.2010, σ. 17).
            
               (2)  ΕΕ C 98 της 15.3.2018, σ. 1.
            
               (3)  Οι κωδικοί ονοματολογίας έχουν ληφθεί από τη Συνδυασμένη Ονοματολογία, όπως ορίζεται στο άρθρο 1 παράγραφος 2 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1) και όπως παρατίθεται στο παράρτημα I αυτού, οι οποίοι είναι σε ισχύ κατά τη στιγμή της δημοσίευσης του παρόντος κανονισμού και, κατ’ αναλογία, όπως έχουν τροποποιηθεί με μεταγενέστερη νομοθεσία.